hy fr hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en hy en hy hy hy hy hy fi hy hy hy en ja hy hy hy hy hy hy ru hy hy hy ja hy hy hy hy hy en hy hy en hy hy en hy hy hy hy hbs_lat en hy hy de hy pl en hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy pl hy hy hy hy hy hy hy de cs en cs cs en cs cs da da de cs da en en cs cs cs en en en en en cs da cs en cs en en cs en en cs cs da en da cs en cs cs en en en de cs da en da cs en en cs cs en en fr cs en da cs en en en hy hy hy hy hy fr hy hy hy hy hy hy da en hy hy hy
Գրահավաք: CherryTree. հայացված ևս մեկ և շատ օգտակար ծրագիր
Ուրախ ենք ներկայացնելու ձեզ ևս մեկ հայացված ծրագիր։ Այնքան լավն է այս ծրագիրը, այնքան քաղցր պտուղներ ունի այս բալենին, որ եթե կարողանայի ներբողյան հյուսել նրա պատվին, էլի քիչ կլիներ ։))
Այն կարող եք ներբեռնել հեղինակի կայքից։ Կան և Ուինդոուսի, և Լինուքսի համար ստեղծված տարբերակներ։
Ծանոթանանք CherryTree-ին։ Սա պատկանում է նշատետր-տեքստային խմբագրիչների ցեղին։ Եվ բալենի է կոչվում, որովհետև ծառանման նվիրապետական կառուցվածք ունի, ուր կարելի է ծլեցնել-աճեցնել ճյուղեր, ենթաճյուղեր, թոռնիկ ու ծոռնիկ ճյուղեր և այլն, որոնք ներկայացված են տարբեր գույների բալերի տեսքով (բայց եթե չեք ուզում այս պատկերակները, կարող եք նախընտրանքներում փոխարինել սովորական կետանշաններով կամ ընդհանրապես պատկեր չգործածել)։
Ծրագիրն օգտակար է թե՛ սովորական օգտվողներին, ովքեր ուզում են մի տեղ հավաքել-կազմակերպել իրենց նշումները, օրագրային գրառումները, հոդվածները, համացանցից վերցված նյութերն ու նկարները, անգամ ամբողջական գրքեր, և թե՛ ծրագրավորողներին, քանի որ թույլ է տալիս այլագրի վանդակներ (CodeBox) դնել և ծրագրավորման բազմաթիվ լեզուներ գործածել՝ շարահյուսական գունանշմամբ (syntax highlighting)։ Ընտրության ենթակա ծրագրավորման լեզուներն ու ձևաչափերն այնքան շատ են այս ծրագրում, որ լիովին կարող են բավարարել շատ ծրագրավորողների կարիքները և, ավելին, մի տեղ հավաքել նրանց բազմաթիվ նիշքերը՝ կազմակերպված ծառի տեսքով։
Ծրագիրը բնագրի ձևավորման մեծ հնարավորություններ ունի. ոչ միայն կարելի է տառատեսակներ ընտրել և դրանց ձևերը՝ թավատառ, շեղատառ և այլն, ընտրել տառերի և խորքի գույները, այլև գործածել հատուկ նշաններ, գլխագրեր (headings), ներմուծել նկարներ, դնել աղյուսակներ (որոնք կարելի է արտահանել որպես csv նիշք, կամ էլ, ընդհակառակն, աղյուսակի պարունակությունը ներմուծել այդպիսի նիշքից), գործածել հղումներ (ոչ միայն դեպի համացանցային կայքեր, այլև համակարգչում գտնվող նիշքեր ու պանակներ), դնել հղումներից կազմված բովանդակության ցանկ (եթե գործածել եք h1 գլխագիրը) կամ ցանկերի այլ տեսակներ՝ նշանակալված (bulleted), համարակալված, ինչպես նաև անելիքի (To-Do)։
Ծրագիրը թույլ է տալիս ներմուծել բազմաթիվ այլ նշատետր-ծրագրերով (Basket, Gnote, KeepNote, KeyNote, Knowit, Leo, Mempad, NoteCase, Tomboy, Treepad Lite, TuxCards, Zim) ստեղծված, ինչպես նաև html-ային և հասարակ տեքստային նիշքեր ու դրանցով պանակներ և արտահանել սեփական նյութը որպես pdf, որպես մեկ կամ բազմաթիվ html-ային նիշքեր, մեկ կամ բազմաթիվ հասարակ տեքստային նիշքեր։ Հատկապես շատ հարմար է ամբողջ ծառը html-ային բազմաթիվ նիշքերի տեսքով արտահանելը՝ ծառի հղումների պահպանմամբ։ Իսկ հենց CherryTree-ի նիշքերի հիմնական ընդլայնումներն են .ctb-ն և .ctd-ն։
Ծրագիրը թույլ է տալիս նաև գաղտնաբառ դնել նիշքի վրա, եթե դրա տերը չի ցանկանում, որ իրենից բացի ուրիշ մեկն էլ նիշքից օգտվի։
Ծրագիրն ունի պիտակներ (tag) դնելու և դրանցով նյութերը փնտրելու հնարավորություն ևս։
CherryTree-ն ունի նաև էջանիշներ դնելու և դրանք կարգավորելու հարմարություն։ Եթե շատ են ձեր ճյուղերն ու ենթաճյուղերը (գրառումները), դրանցից նրանք, որոնք հաճախ են ձեզ պետք գալիս, կարող եք էջանշել՝ հեշտ ու արագ գտնելու համար։
Եթե ընտրեք ընտրացանկի «Ծառ» բաժնի «Դնել այսօրվա ճյուղը» հրահանգը, միանգամից իրար ենթակա երեք ճյուղ կստեղծվի ձեր ծառի վրա, որոնք կկրեն տվյալ տարվա, ամսվա և օրվա թվերը, և այսպիսով Դուք կկարողանաք CherryTree-ն գործածել նաև որպես օրագիր։ Երբ հաջորդ կամ հերթական օրը սեղմեք «Դնել այսօրվա ճյուղը» հրահանգի վրա, համապատասխան ճյուղում կստեղծվի ևս մեկ ենթաճյուղ՝ նվիրապետական դասավորությամբ։ Եվ այսպես՝ շարունակ։ Անգլերեն անունները կարող եք խմբագրել-հայերեն դարձնել՝ մկնիկի աջ կողմին սեղմելով և համապատասխան ընտրանքը գործածելով։
Ծրագրի հեղինակն այն շարունակ թարմացնում է, ինչ-որ թերություններ շտկում, ավելացնում նոր հարմարանքներ, այնպես որ միշտ կարելի է հետևել թարմացումներին. գուցե Ձեզ անհրաժեշտ մի նոր հարմարանք ևս ավելանա եղածներին։ Հեղինակը նպատակ է դրել ծրագիրը բազմաթիվ այլ հնարավորություններով օժտելու, օրինակ՝ նիշքի արտահանում որպես .epub, .odt, ներմուծում .pdf-ից, ծրագրի անդրոիդ տարբերակի պատրաստում և բազմաթիվ այլ բաներ։ Տեսնենք՝ երբ է դրանք հաջողելու անել։
Ծրագիրը հայերենով աշխատեցնելու համար մտեք ընտրացանկի Edit բաժնի նախընտրանքների (Preferences) Miscellaneous (ծրագրի հին տարբերակներում՝ Various) բաժինն ու լեզուների շարքում ընտրեք հայերենը (ներկայացված է hy տառակապակցությամբ)։ Ծրագիրը փակեք, նորից բացեք և ահա ամեն ինչ հայերեն կտեսնեք։ Իսկ ծրագրում առաջին գրառումը կատարելու համար չմոռանաք նախ ճյուղ ավելացնել (գործիքների պանակի ձախ ամենածայրում գտնվող պատկերակի օգնությամբ կամ ctrl N ստեղնային համադրությամբ)։ Սրանից հետո արդեն ինքներդ էլ կգտնեք ինչը որտեղ է և ինչպես է պետք այն գործածել։
Այս ծրագրում ևս, խիստ հազվադեպ, կհանդիպեք անգլերեն մնացած բառերի, որոնք թարգմանված չեն, քանի որ դրանց որ լեզվով լինելը կախված է համակարգչի ընդհանուր համակարգի լեզվից։
Փորձեք մեր հայացրած մեկ այլ ծրագիր ևս՝  FocusWriter՝ տեքստային խմբագրիչ գրողների համար։
Հեղինակ՝ Seda Stamboltsyan at 12:33 PM
Email ThisBlogThis!Share to TwitterShare to FacebookShare to Pinterest
Պիտակներ՝ ծրագրեր, համակարգիչ, հայերենացում
Newer Post Older Post Home
Ժողովածուներ, անհեղինակ երկեր, հանրագիտարաններ, մատենաշարեր
Հայկական ձայնագրություն (նոտագրման համակարգ)
Հայ դասականների գործերը համացանցում
Ձեռնարկներ և աշխատություններ (հայոց լեզու)
Թյուրքական ծագման բառեր արդի հայերենում
ԹՎԱՅՆԱՑՎԱԾ ՀԱՅԿԱԿԱՆ ՊԱՐԲԵՐԱԿԱՆՆԵՐԸ ՀԱՄԱՑԱՆՑՈՒՄ
ՈՐՈՆՈՒՄ հայերեն բնագրերի առցանց շտեմարաններում
Համացանցում առկա հայերեն ձայնային գրքերի տվյալները հավաքում ենք «Ձայնային գրքեր» կայքում։
CHERRYTREE. հայացված հիանալի խմբագրիչ-նշատետր
FOCUSWRITER. հայացված ծրագիր գրողների համար
CLASSICAL ARMENIAN. Easy Lessons
Սեղմելով նկարի վրա՝ կհայտնվեք մեր մյուս՝ ցավոք հիմնականում լքված բլոգում՝ գրաբարի դասեր անգլիախոսների համար, ովքեր հայերեն չգիտեն։ Առաջին դասերը սովորեցնում են նաև հայոց այբուբենը տառերի թե՛ արևելահայերեն, թե՛ արևմտահայերեն արտասանությամբ։ Դասերին կցված են նաև ձայնային նիշքեր, որոնցում կարելի է լսել դասերում գործածված հայերեն տառերը, բառերն ու նախադասությունները։
Հայերենի դասական տառադարձություն և հնչյունային այբուբեններ
(նիշքը թարմացվել է 07/07/2022-ին)
ՀԱՅԵՐԵՆԻ ՀՆՉՅՈՒՆԱՅԻՆ ԱՅԲՈՒԲԵՆԻ ՍՏԵՂՆԱՇԱՐ
Ē Ǝ Ł Č Š Ž ē ō ə ł č š ž ǰ ṙ
Սեղմեք նկարին՝ տեղափոխվելու փոխարկիչի էջ։ Փոխարկիչը ANSI այլագրմամբ ստեղծված հայերեն տեքստերը փոխարկում է յունիկոդի։
Սեղմեք նկարին և կտեղափոխվեք փոխարկիչի էջը՝ ԱՌԱԿ-29 հիմնադրամի կայքում։ Փոխարկիչը հայերեն տեքստերի ուղղագրությունը փոխարկում է աբեղյանասևակյանից ավանդականի և հակառակը։ Փոխարկումից հետո անհրաժեշտ է սրբագրել, քանի որ փոխարկիչը մանր-մունր սխալներ է թույլ տալիս։
Հնչյունային այբուբենի ստեղնաշար հայերենի համար
Հ. Աճառյանի ներբեռնելի գրքերը համացանցում
Կոմիտասյան և եկմալյանական պատարագներ և հավելումներ...
Ինչպես մուտքագրել հատուկ գրանշաններ և պատկերակներ
Հայերենի դասական տառադարձություն և հնչյունային այբ...
CherryTree. հայացված ևս մեկ և շատ օգտակար ծրագիր
Հայերեն «արևելյան» (Eastern) և «արևմտյան» (Western...
Նոր հավելումներ հայալեզու էլ. գրադարանների ցանկում
«ֆ» տառը (1) 1914-1915 (1) archive.org (1) Armenian Musical Notation (1) CherryTree (1) diacritics (1) embedding (1) Gallica (1) GoldenDict (2) Limonjian (1) pdf (2) pdf-ի տպիչ (1) Ա-Դօ (1) Աբեղյան Մանուկ (2) Ագոնց Ստեփանոս (1) Ազգագրական հանդէս (1) ազգագրություն (3) ազգային բնավորություն (1) ազգեր (1) ալբոմ (1) Ալիշան (1) Ակինեան Ներսէս (1) Ակօս շաբաթաթերթ (1) Աճառյան (3) անգլերեն (1) անմիտներ (1) Անտոնեան Արամ (1) առոգանություն (1) Աստվածաշունչ (1) ավանդական ուղղագրություն (1) ավետարանակ (1) Ավետիս Ահարոնյան (3) արաբերեն (1) արդարություն (1) արևմտահայերեն (2) բանահյուսություն (1) բանաստեղծական (1) Բանբեր Երևանի համալսարանի (1) Բառարան (6) բառեր (3) Բիթլիսի վիլայեթ (1) բնագիր (3) բնագրեր (4) բոտազերծում-մարդացում (1) Գ. Այվազովսկի (3) Գանձարան (1) գիտություն (1) գրաբար (5) գրադարաններ (2) Գրահավաք (1) գրահղումների գրադարան (1) գրապանակ (1) գրեր (3) Գրիգոր Նարեկացի (1) գրքեր (24) դեսից-դենից (2) երաժշտություն (1) երգեր (1) երգիծական կերպար (1) երգիծանք (2) զանազան-զարմանազան (8) զրույց (1) էլ. գիրք (1) ընթացիկ (1) ընթերցիչ (1) թարգմանություն (1) Թիֆլիս (1) Թիֆլիսի նահանգ (1) Թումանյան Հովհաննես (2) թուրքերեն (1) ժողովածու (1) ի նկատի ունենալ (1) Ինճիճեան Ղուկաս (1) Իսահակյան (1) լատիներեն (1) Լեզվական (23) Լեզվի և ոճի հարցեր (1) Լեռ Կամսար (1) Լիմոնճյան (1) լինուքս (7) լուրջգործովզբաղվեք (1) Խենթ (1) ԽՆԴՐԱՆՔ ԸՆԹԵՐՑՈՂՆԵՐԻՆ (1) Խրիմեան Հայրիկ (2) ծրագրեր (10) կայքեր (11) կեղծիք (6) կենդանիներ (1) կետադրություն (2) կիսվել ինչ-որ բանո՞վ (2) կնիք (1) կողմից (1) Կոմիտաս (2) կոչական (1) համակարգիչ (12) համառոտագրություն (1) համացանց (1) համշենահայերեն (1) հայ ազգ (1) Հայ ազգագրություն և բանահյուսություն (1) հայ գեներալներ (1) Հայ դասականներ (1) հայ ժողովրդական հեքիաթներ (1) Հայ կամավորներ (1) հայերեն (24) հայերեն այբուբեն (1) հայերենացում (7) հայկական ձայնագրություն (1) հայհոյանք (1) Հայոց ազգագրական ընկերություն (1) հատուկ նշաններ (1) հարցական նշան (1) հեքիաթ (2) ՀՀ ԳԱԱ Հիմնարար գիտական գրադարան (1) հղումներ (1) հմայիլներ (1) հնատիպ գրքեր (1) հնչյունային այբուբեն (2) Հովարդ Զին (1) հունարեն (1) հունարեն հին բոլորգիր (1) հրատարակություն (7) ՁԵՌԱԳՐԵՐ (3) ձեռնարկներ (1) ղփչաղերեն (1) Ճառընտիր (1) ճիշտ ու սխալ (13) մաթեմատիկա (1) մայրապետ (1) մանկական (1) Մատենադարան մանկանց (1) մատենաշար (3) մաքրուհի (1) մեղվագործություն (1) Մոկս (2) Մովսէս Խորենացի (1) մտքեր (6) յունիկոդ (2) ներկառուցում (1) Ներսես Աշտարակեցի (1) Ներսես Շնորհալի (1) նիշքակառավարիչ (1) ննջեցյալներ (1) նշաններ (4) նոտաներ (1) շեշտ (2) շուտասելուկ (1) շուրջգիտություն (1) Ոսկեան Համազասպ (1) Ոսկեբերան (1) ոտանավոր-խաղ (1) Որոնում շտեմարաններում (1) ուղեցույց (1) Չարենց Եղիշե «Երկիր Նաիրի» (1) պանգրամ (1) պատիվ (2) պատկերակներ (1) պատմություն (2) պատվանիշ (1) պարբերականներ (1) պարսկերեն (1) պտղաբուծություն (1) ռազմական (1) ռուսաբանություն (1) ռուսերեն գրքեր (3) ռուսերեն հայագիտական գրքեր (1) Սայաթ-Նովա (1) Սարյան Մարտիրոս (1) Սարուխան Առաքել (1) ստեղնաշար (1) Սրուանձտեանց (1) վախկոտություն (2) վարք սրբոց (1) Տաշեան Յակովբոս (1) տառադարձություն (3) տառատեսակներ (1) տառեր (2) տարբերիչ նշաններ (1) տերմինաբանական տեղեկատու (1) տերմինալ (3) Ցոկլոլա (1) փարիսեցիներ (1) փոխառություններ (2) քաղաքական (3) Քաջունի Մանուէլ (1) քարտեզներ (1) քելեխ (1) քննադատություն (1) քրիստոնեություն (2) օտար բառեր (2) օրհներգ (1) ֆիզիկա (1) ֆուտբոլ (1)
© ԳՐԱՀԱՎԱՔ. © Սեդա Ստամբոլցյան | Կայքի որևէ նյութ գործածելիս մի՛ մոռացեք նշել աղբյուրը ակտիվ հղմամբ. Powered by Blogger.